open-index/open-wikipedia-markdown huggingface dataset:
ג'ון סוויני

**ג'ון רמזי סוויני** (באנגלית: **John Ramsay Swinney**; נולד ב-13 באפריל 1964) הוא פוליטיקאי סקוטי המכהן כשר הראשון של סקוטלנד מאז שנת 2024. סוויני מכהן גם כמנהיג המפלגה הלאומית הסקוטית (SNP) בשנית, לאחר שכיהן בתפקיד זה לראשונה בשנים 2000–2004.

## ביוגרפיה
סוויני נולד באדינבורו, והתחנך בתיכון פורֶסטר (Forrester High School) שבעיר, ולאחר מכן למד באוניברסיטת אדינבורו, שם סיים בשנת 1986 תואר ראשון במדעי החברה (Master of Arts) בהצטיינות בתחום הפוליטיקה. בטרם נבחר לפרלמנט הבריטי, עבד כמתכנן אסטרטגי ראשי בחברת הביטוח Scottish Amicable, ובהמשך שימש במשך כחמש שנים כיועץ לפיתוח עסקי וכלכלי.

סוויני נשוי לאליזבת ולהם שלושה ילדים. בזמנו הפנוי הוא עוסק בטיולי הליכה בהרים, ריצה ורכיבה על אופניים.

### קריירה פוליטית
סוויני הצטרף למפלגה הלאומית הסקוטית בשנת 1979, בגיל 15, ומאז מילא תפקידים שונים במפלגה ברמה המקומית והארצית, בהם מזכיר לאומי, סגן יו"ר לענייני תעמולה וסגן מנהיג המפלגה. בשנת 2000 נבחר למנהיג ה־SNP וכיהן בתפקיד עד 2004.

במאי 1997 נבחר סוויני לבית הנבחרים הבריטי מטעם מחוז Tayside North, שהיה בעבר אחד ממעוזי המפלגה השמרנית הבטוחים בסקוטלנד. עם כינון הפרלמנט הסקוטי בשנת 1999 נבחר כחבר הפרלמנט הסקוטי (MSP) מטעם מחוז North Tayside, תפקיד שבו המשיך עד 2011, אז נוצרו מחוזות חדשים. מאז הוא מכהן כחבר הפרלמנט מטעם Perthshire North, ונבחר מחדש ב־2016 וב־2021.

#### תפקידים בממשלת סקוטלנד
לפני בחירתו כחבר הפרלמנט הבריטי מטעם מחוז טייסייד הצפונית (Tayside North) בשנת 1997, כיהן ג'ון סוויני בשורה של תפקידים במפלגה הלאומית הסקוטית (SNP) ברמה המקומית והארצית.

בשנת 1999 נבחר כחבר הפרלמנט הסקוטי (MSP) מטעם אותו מחוז, ובמקביל המשיך לכהן כחבר הפרלמנט הבריטי עד לפרישתו מבית הנבחרים בבחירות הכלליות של 2001.

בין השנים 1998–2000 שימש כסגן מנהיג המפלגה, ובין 2000–2004 כיהן כמנהיג ה־SNP. לאחר הבחירות לפרלמנט הסקוטי בשנת 2011 נבחר מחדש והצטרף לממשלה כשר האוצר והצמיחה בת־הקיימא (Cabinet Secretary for Finance and Sustainable Growth).

בנובמבר 2014 מונה לסגן ראש ממשלת סקוטלנד ולשר האוצר, החוקה והכלכלה (Cabinet Secretary for Finance, Constitution and the Economy). לאחר הבחירות של 2016, נותר בתפקידו כסגן ראש הממשלה ומונה לשר החינוך והמיומנויות (Cabinet Secretary for Education and Skills).

ב־2021 מונה פעם נוספת לסגן ראש הממשלה ולשר להשבת ההתאוששות ממגפת הקורונה (Cabinet Secretary for Covid Recovery). לאחר הבחירות במאי 2021, שבהן הגדיל את הרוב האישי שלו, הפך סוויני לחבר הפרלמנט הנבחר הוותיק ביותר בסקוטלנד.

במרץ 2023 הודיע על פרישתו מהממשלה לאחר 16 שנות שירות רצופות. שנה לאחר מכן, במאי 2024, נבחר מחדש למנהיג המפלגה הלאומית הסקוטית ולראש ממשלת סקוטלנד.

## קישורים חיצוניים

## הערות שוליים

קטגוריה:פוליטיקאים סקוטים
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט הסקוטי
קטגוריה:חברי המועצה המלכותית
קטגוריה:בוגרי אוניברסיטת אדינבורו
קטגוריה:סקוטים שנולדו במאה ה-20
קטגוריה:בריטים שנולדו ב-1964
נבחרת פולין בכדורגל עד גיל 23

**נבחרת פולין בכדורגל עד גיל 23** מייצגת את פולין בתחרויות כדורגל של המשחקים האולימפיים. בעבר השתתפה באליפות אירופה בכדורגל עד גיל 23. היא מנוהלת על ידי התאחדות הכדורגל הפולנית.

## היסטוריה
נבחרת פולין בכדורגל עד גיל 23 הוקמה בסוף שנות ה-60 של המאה ה-20 לקראת תחילת משחקי כדורגל לגיל זה במסגרת UEFA. משחקים אלו התקיימו במחצית הראשונה של שנות ה-70 של המאה ה-20. בתחרות הראשונה הנבחרת נשרה בשלב הבתים. באליפות השנייה 1974/1976 הנבחרת ניצחה בשלב הבתים. היא ניצחה ברבע הגמר. בחצי הגמר היא שיחקה נגד גרמניה המזרחית, סיימה פעמיים בתיקו ולא העפילה לגמר בעקבות יתרון שער חוץ של הגרמנים. באליפות 1976 שהייתה האחרונה הנבחרת נשרה בשלב הבתים.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת פולין סיימה את התחרות במשום השני. אנדז'יי יוסקוביאק כבש 7 שערים והיה מלך השערים של התחרות.

מאז 1992 הנבחרת לא העפילה למשחקים. 

הנבחרת מתבססת על נבחרת פולין בכדורגל עד גיל 21 שמשחקת באליפות אירופה לגילה. תחרות זו מהווה תחרות העפלה לאולימפיאדה שמתרחשת שנתיים לאחר אליפות אירופה.

### השתתפות באולימפיאדות

## כדורגלנים מצטיינים
* אנדז'יי יוסקוביאק - 7 שערים
* קזימש דיינה - 13 משחקים

## קישורים חיצוניים
* נתונים מאתר transfermarkt
* נתונים מאתר globalsport

פולין
קטגוריה:פולין: כדורגל
ג'יימס ג'ונס (פוליטיקאי מג'ורג'יה)

**ג'יימס ג'ונס** (באנגלית: **James Jones**; נפטר ב-11 בינואר 1801) היה פוליטיקאי ועורך דין אמריקאי, אשר כיהן כחבר בית הנבחרים של ארצות הברית מטעם מדינת ג'ורג'יה.

## ביוגרפיה
### ראשית חייו והשכלה
ג'ונס נולד בפרובינציית מרילנד, ובשנת 1740 עבר ג'ונס עם דודו לפרובינציית ג'ורג'יה. הוא למד משפטים בסוואנה שבג'ורג'יה, התקבל ללשכת עורכי הדין של המדינה והפך לעורך דין בפועל. בשנת 1790 הוסמך כלוטננט ראשון במיליציה של ג'ורג'יה.

### קריירה פוליטית
בשנת 1796 נבחר ג'ונס לבית הנבחרים של ג'ורג'יה, בשנת 1798 נבחר מחדש אך מאוחר יותר התפטר. בזמן שביקש להיבחר מחדש לבית הנבחרים של ג'ורג'יה, התמודד ג'ונס במקביל על מושב בבית הנבחרים של ארצות הברית. בבחירות של 1798, השתמשה ג'ורג'יה בשיטה כלל-מדינתית לבחירת שני חברים לכהן בקונגרס השישי. ג'ונס קיבל 4,264 קולות (37.3%), וסיים במקום הראשון לפני בנג'מין טליאפרו, שסיים במקום השני, שקיבל 3,823 קולות (33.4%). גם ג'ונס וגם טליאפרו התמודדו כמועמדים מטעם המפלגה הפדרליסטית. הנציג המכהן, אברהם בולדווין, שהתמודד מטעם המפלגה הדמוקרטית-רפובליקנית, הגיע רק למקום השלישי עם 3,135 קולות (27.4%). ג'ונס התפטר מהאספה הכללית של ג'ורג'יה ותפס את מושבו בקונגרס. בשנת 1798, כיהן ג'ונס בנוסף גם בוועידה החוקתית של המדינה.

### מותו והנצחתו
ג'ונס נפטר בעודו מכהן בתפקיד ב-11 בינואר 1801 ונקבר בבית הקברות של הקונגרס בוושינגטון הבירה. מחוז ג'ונס, ג'ורג'יה, נקרא על שמו. 

## קישורים חיצוניים
* 
* 

## הערות שוליים

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנפטרו ב-1801
El Cangri.com (אלבום של דדי יאנקי)

***El Cangri.com*** (ובעברית מתרגום סלנג פוארטוריקני: "**הטוב ביותר.קום**") הוא אלבום האולפן השני של הראפר הפוארטוריקני. הוא יצא בשנת 2002 על ידי VI Music. האלבום זכה להצלחה בפוארטו ריקו וברפובליקה הדומיניקנית עם השירים "Latigazo", "Muévete y Perrea", "¡Dimelo!" ו-"Ella Está Soltera". הסינגל "Latigazo" זכה גם להצלחה בתחנות רדיו בשפה הספרדית במיאמי ובניו יורק. לפי יאנקי עצמו, הוא ייצר והפיץ את התקליט ומכר למעלה מ-50,000 עותקים. לאלבום יצאו שתי גרסאות דיסק, אחת בצבע לבן לפוארטו ריקו ואחת בצבע כסוף לארצות הברית.

## רשימת רצועות

## מיקומי שיא

## הערות שוליים

## קישורים חיצוניים

קטגוריה:אלבומי דדי יאנקי
קטגוריה:אלבומים בספרדית
קטגוריה:אלבומים שהופקו על ידי DJ Blass
לארוס דוארטה

**לארוס מיכאל ד'אנקרנסאו דוארטה** (בפורטוגזית ובהולנדית: **Laros Michael D'Encarnação Duarte**; נולד ב-28 בפברואר 1997 ברוטרדם שבהולנד) הוא כדורגלן יליד הולנד שמוצאו בכף ורדה המשחק בעמדת הקשר האחורי בקבוצת פושקש אקדמיה מליגת העל ההונגרית ובנבחרת כף ורדה.

## קריירת מועדונים
דוארטה גדל במחלקת הנוער של ספרטה רוטרדם, ובשנת 2015 עבר לפ.ס.וו. איינדהובן והחל לשחק בקבוצת המילואים של המועדון. בהמשך הושאל בחזרה לספרטה רוטרדם, ושיחק עמה בליגת העל ההולנדית ובליגת המשנה ההולנדית. בסך הכל ערך 53 הופעות ליגה במדי הקבוצה הבוגרת של המועדון, בהן הבקיע חמישה שערים.

ב-31 באוגוסט 2021 חתם בחרונינגן מליגת העל ההולנדית על חוזה לארבע שנים. בתום העונה נשר עם המועדון לליגת המשנה ההולנדית. בסך הכל ערך 76 הופעות ליגה במדי המועדון, בהן הבקיע שמונה שערים.

ב-23 באוגוסט 2024 חתם על חוזה לשלוש שנים בפושקש אקדמיה מליגת העל ההונגרית.

## קריירה בינלאומית
דוארטה נולד בהולנד למשפחה שמוצאה בכף ורדה. הוא זומן לסגל נבחרת כף ורדה לקראת גביע אפריקה לאומות 2023 בשנת 2024. ב-14 בינואר ערך את הופעת הבכורה שלו בנבחרת, בניצחון 2-1 על נבחרת גאנה במסגרת שלב הבתים של הטורניר. בסך הכל ערך שתי הופעות בטורניר.

## חיים אישיים
אחיו הצעיר הוא הכדורגלן דרוי דוארטה .

## קישורים חיצוניים

## הערות שוליים

קטגוריה:כדורגלנים מכף ורדה
קטגוריה:קשרי כדורגל מכף ורדה
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני ספרטה רוטרדם
קטגוריה:כדורגלני חרונינגן
קטגוריה:כדורגלני פושקאש אקדמיה
קטגוריה:כדורגלני נבחרת כף ורדה
קטגוריה:אישים מכף ורדה שנולדו ב-1997
קטגוריה:הולנדים שנולדו ב-1997
I'm a Gummy Bear (The Gummy Bear Song)

**I'm a Gummy Bear (The Gummy Bear Song)** הוא סינגל ושיר גימיק  של Gummibär , שיצא בהוצאת חברת התקליטים Gummybear International ב-2007.

הווידאו קליפ לסינגל בגרסתו האנגלית הוא הסרטון ה-32 הנפצה ביותר ביוטיוב, עם למעלה מ-3.7 מיליארד צפיות. כמו כן, השיר הושמע למעלה מ-143 מיליון פעמים בספוטיפיי.

מלבד הגרסה המקורית, השיר תורגם ל-42 שפות אחרות, בין היתר הונגרית, צרפתית, גרמנית, ספרדית, שוודית, ספרנגליש  ופורטוגזית ברזילאית . הגרסה בעברית נקראת "**אני גאמי בּר**".

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:שירים על דובים
קטגוריה:שירים מרובי שפות
קטגוריה:סינגלים שהגיעו למקום הראשון ביוון
קטגוריה:מוזיקה: תופעות אינטרנט
הטליבאן הפקיסטני

**הטליבאן הפקיסטני** (בפשטו: **تحریکِ طالبان پاکستان**; תחריק-א-טליבאן פקיסטן; התנועה הטליבאנית של פיקסטן, TTP) הוא ארגון ג'יאהדיסטי-דאובנדי פתאני שלוחם בגבול אפגניסטן–פקיסטן. הארגון מוגדר כארגון טרור על פי רוב מדינות העולם. הוא הוקם ב-2007 על ידי בייטוללה מחסוד, שהיה מבוקש מספר 1 בפקיסטן עד הריגתו ב-5 באוגוסט 2009. מנהיג הארגון הנוכחי הוא נור וואלי מחסוד המזוהה עם האמירות האסלאמית של אפגניסטן. הטליבן הפקיסטני לחם כנגד ארצות הברית במלחמת אפגניסטן שנמכה ב-2001 עד 2021.

הטליבאן הפקיסטני ידוע בהיותו אנטי-שיעי . בנוסף, חברי הארגון מבצעים פיגועי התאבדות רבים. רוב הארגונים האסלאמיסטים בפקיסטן מזוהים עם הטליבאן הפקיסטני, והטליבאן הפקיסטני נלחם כנגד המשטר הפקיסטני. הטליבאן הפקיסטני הוא פתאני, קבוצה אתנית ממוצא איראני. הטליבאן הפקיסטני שולט על האזורים השבטיים המנוהלים פדרלית. הארגון משתף פעולה עם מחוז ח'וראסאן של המדינה האסלאמית, ארגון טרור ג'יהאדיסטי סלפי המהווה את שלוחת המדינה האסלאמית באזור ח'וראסאן וטרנסאוקסאניה במרכז אסיה.

על פי מסמך של מחלקת ההגנה של ארצות הברית (DOD), כ-3,000–4,000 אנשים לוחמים בטליבאן הפקיסטני. על פי דיווח של האו"ם משנת 2024, נטען שכ-6,000–6,500 אנשים לוחמים בטליבאן הפקיסטני.

## ראו גם
* המלחמה בצפון-מערב פקיסטן
* בייטוללה מחסוד
* גבול אפגניסטן–פקיסטן

## קישורים חיצוניים

* Who are the Pakistani Taliban?, באתר CNN 
* The Tehrik-i-Taliban Pakistan: Ideology and Beliefs, באתר Human Security Gateway 

## הערות שוליים

קטגוריה:ארגונים שהוגדרו על ידי ארצות הברית כארגון טרור
קטגוריה:ארגונים שהוגדרו על ידי הממלכה המאוחדת כארגון טרור
קטגוריה:טליבאן
קטגוריה:פקיסטן: ארגונים
בתיאטרון

**בתיאטרון** או **היציאה הראשונה** (בצרפתית: **La Première Sortie (Au théâtre)**) הוא ציור שמן על בד מאת הצייר הצרפתי פייר-אוגוסט רנואר, שנוצר בשנים 1876–1877. היצירה מתארת תיבה באולם תיאטרון ובה שתי נשים צעירות, ומאופיינת באווירה מסתורית ובמבט חקרני על חיי החברה של פריז במאה ה-19. הציור נמצא באוסף הגלריה הלאומית בלונדון, חדר 41, והוא נרכש בשנת 1923 מקרן קורטולד.

## תיאור היצירה
בציור נראית תיבת תיאטרון שבה יושבות שתי נשים צעירות. הקומפוזיציה מציבה את הצופה באותה תיבה, אך מונעת ממנו ראייה ישירה של הבמה. האחת מהנשים יושבת זקופה ונוטה קדימה כאילו ריתק משהו את תשומת לבה, בעוד האחרת פונה לאחור, והכובע הרחב שלה מסתיר את פניה של השנייה. הדבר יוצר תחושת מסתורין וניתוק, שכן אין לדעת אל מה הן מתבוננות או כיצד הן מגיבות למה שמתרחש סביבן. מאחור נראים דמויות קהל מרומזות, ובהן גבר ואישה הבולטים מתוך הרקע ונראים מביטים לעבר הצופה או לעבר הצעירה בתיבה. צילומי רנטגן שנערכו לבד מגלים כי רנואר שינה את ההרכב המקורי והסיר שתי דמויות נוספות שהיו בקדמת התיבה כדי לרכז את תשומת הלב בדמות הראשית.

## פרשנות והשוואות
הציור מתאר את התיאטרון לא רק כמקום לצפייה במופע, אלא גם כזירה חברתית של התבוננות הדדית, מעין "תיאטרון של החברה" הפריזאית. באותה תקופה, הביקור באופרה או בתיאטרון נחשב ביטוי למעמד חברתי, לא פחות מאשר בילוי תרבותי. בתי האופרה בפריז, ובייחוד האופרה גרנייה שנחנך זמן קצר לפני יצירת הציור, עוצבו כך שתאי הצופים פנו חלקית אל האולם עצמו כדי לאפשר צפייה הדדית בין הקהל. רנואר היה מודע למתח הזה בין הצגה לצפייה, והוא ביטא אותו גם ביצירה אחרת שלו, "התא" (אוסף קורטולד, לונדון), שבה נראה הגבר מתבונן בקהל במשקפת במקום בבמה. גם כאן, הרמזים הרבים והעמימות מעוררים תחושת צפייה חברתית ולא אמנותית בלבד.

## שם היצירה והיסטוריה
רנואר לא העניק ליצירה את שמה הנוכחי, "La Première Sortie" ("היציאה הראשונה"), והכינוי ניתן לה רק בשנת 1923 במכירה פומבית בלונדון, כמעט חמישים שנה לאחר שצוירה. ככל הנראה נועד השם להבליט את נעוריה של הדמות הלבושה בשחור, את רושם ההתרגשות שבמבעה, ואת הפרחים שהיא אוחזת, מתוך מטרה לשווק את הציור לקהל הקונים. לפני כן כונתה היצירה "Au Théâtre" ("בתיאטרון") ולעיתים "Le Café-Concert", אף כי סביבותיה המהודרות אינן תואמות מקום מסוג זה. אין ראיות לכך שרנואר השתמש באחד מן השמות הללו, והוא נודע בכך שנהג לעיתים להשאיר את ציוריו ללא כותרת.

## גלריית תמונות

קובץ:Renoir_-_Die_kleine_Loge,_Um_1873-74.jpg|"תא התיאטרון הקטן" (1873–1874)
קובץ:La_Loge_de_P.-A._Renoir_(Fondation_Vuitton,_Paris)_(46499625955).jpg|"התא" (1874)


## קישורים חיצוניים

## הערות שוליים

קטגוריה:הגלריה הלאומית (לונדון)
קטגוריה:פייר אוגוסט רנואר
קטגוריה:ציורי שמן
קטגוריה:נשים בציור
קטגוריה:ציורים מהמאה ה-19
Latigazo

"**Latigazo**" (בעברית: "**הצלפה**") הוא הסינגל הראשון של הראפר הפוארטוריקני דדי יאנקי כחלק מאלבומו El Cangri.com.

קליפ לשיר יצא על מנת לקדם את האלבום. נחשב לשיר הראשון של דדי יאנקי שקיבל השמעות רבות מחוץ לפוארטו ריקו.

## ביקורות
ביולי 2017, סיליה פרננדז, עורכת ב-PopSugar, כללה את "Latigazo" ברשימת "25 שירי דדי יאנקי שאנחנו לא יכולים לחיות בלעדיהם".

## וידאו קליפ
הקליפ לשיר בוים על ידי הראפר והזמר הפוארטוריקני , והופץ על ידי VI Music. הקליפ כולל הופעה קצרה של הכדורסלן קובי בראיינט. גרסה חלופית של הקליפ כוללת גם שירים נוספים מתוך האלבום כמו "Son Las 12" ו"Guayando" בהשתתפות הראפר הפורטוריקני ניקי ג'אם.

## קישורים חיצוניים

## הערות שוליים

קטגוריה:שירי דדי יאנקי
קטגוריה:סינגלי בכורה מ-2002
קטגוריה:שירי רגאטון
Axel F

"**Axel F**" הוא סינגל של המלחין הגרמני הרולד פאלטרמאייר, שיצא ב-11 במרץ 1985 בהוצאת חברת התקליטים MCA רקורדס. השיר הוא שיר הנושא של הסרט מ-1984, "השוטר מבוורלי הילס".

## מיקומי שיא

## נתוני מכירות

## גרסת טככנו קופ

להקת הטכנו הגרמנית טכנו קופ הוציאה גרסת כיסוי לשיר, והוציאה אותו ב-20 ביוני 1992 בהוצאת חברת התקליטים פולידור רקורדס. הסינגל הגיע בשיאו למקום ה-30 בגרמניה.

### מיקומי שיא

## גרסת קלוק

להקת היורודאנס הבריטית קלוק  הוציאה גרסת כיסוי לשיר ב-1995 בהוצאת MCA רקורדס ו-ZYX מיוזיק.

### מיקומי שיא

## גרסת סיי
ב-2002, לכבוד מונדיאל 2002, הזמר הדרום קוריאני סיי הוציא גרסת כיסוי לשיר תחת השם "Champion". השיר מופיע באלבטם האולפן השלישי של סיי, **. פאול לסטר מהגרדיאן הבריטי תיאר את הגרסה של סיי כ-"דיסקו זבל ... שמשלב דגימות רבות מ-'Axel F' של הרולד פאלטרמאייר".

## גרסת מרפי בראון וקפטין הוליווד
ב-2003, מרפי בראון וקפטין הוליווד הוציאו גרסת יורודאנס לשיר, תחת הכותרת "Axel F 2003". בגרסה זו, שהופקה על ידי מתיאס וגנר, אנדראס דוהמאייר ובס באמפרס , מכילה דגימה ווקאלית של מקס הדרום  ("What's going on?"), שנשמע בתחילת השיר. השיר הגיע בשיאו למקום ה-18 בגרמניה.

## גרסת הצפרדע המשוגעת

גרסה מחודשת ל-"Axel F 2003", בביצוע של הצפרדע המשוגעת, יצאה ב-17 במאי 2005 בהוצאת חברות התקליטים מיניסטרי אוף סאונד ויוניברסל מיוזיק גרופ. מאוחר יותר, גרסה זו הייתה להיט קיץ, והופיעה במקום הראשון במספר רב של מצעדי מוזיקה.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 1984
קטגוריה:סינגלים מ-1985
קטגוריה:שירי סינת'-פופ
קטגוריה:שירי אלקטרו
קטגוריה:מוזיקה: תופעות אינטרנט
קטגוריה:סינגלים בהוצאת פולידור רקורדס
קטגוריה:סינגלים בהוצאת יוניברסל מיוזיק גרופ
התזמורת הסימפונית של SWR

**התזמורת הסימפונית של SWR** (בגרמנית: **SWR Symphonieorchester**) היא תזמורת רדיו גרמנית המזוהה עם רשת השידור הציבורית של רדיו דרום מערב גרמניה (Südwestrundfunk, ובקיצור: **SWR**).

## היסטוריה
התזמורת נוסדה בשנת 2016 מאיחוד של שתי תזמורות קודמות של ה-SWR: תזמורת רדיו שטוטגרט ותזמורת הרדיו של דרום-מערב גרמניה. בסיסה האדמיניסטרטיבי של התזמורת נמצא בעיר שטוטגרט.

ביוני 2012 הצביעה מועצת השידור של SWR לאשר מיזוג של שתי התזמורות מסיבות של אילוצים תקציביים, והאישור הרשמי עבר בספטמבר 2012 עם תאריך יעד לשנת 2016.

התזמורת החדשה, תחת השם "התזמורת הסימפונית של SWR", מנתה בתחילה 175 נגנים משתי התזמורות הקודמות, אך היעד שנקבע לבסוף הוא להגיע למצבת של 119 נגנים. התזמורת קיימה את קונצרט הבכורה שלה ב-22 בספטמבר 2016 בשטוטגרט, בניצוחו של פטר אטווש.

בעת ייסודה, לא מונה לתזמורת מנצח ראשי, האגודה הציעה את התפקיד לסילביין קמברלינג, שסירב כמחאה על המיזוג. באפריל 2017 מונה תאודור קורנצ'יס למנצח הראשי הראשון של התזמורת, החל מעונת 2018–2019. חוזהו הוארך עד 2025, אך הוא עזב את התפקיד ביוני 2024.

בספטמבר 2022 מונה פרנסואה-קסאבייה רות, שניצח כאורח לראשונה ביולי 2020, למנצח הראשי הבא של התזמורת, החל מעונת 2025–2026, לחוזה התחלתי של חמש שנים.

מינויו של רות אושר מחדש ביולי 2024 על ידי ה-SWR לאחר חקירה בנוגע להתנהלותו.

נכון לעכשיו, מנהלת התזמורת היא סברינה האנה ומנהל התכנון האמנותי הוא הנינג ביי.

## מנצחים ראשיים
* תאודור קורנציס (2018 - 2024)
* פרנסואה קסאבייה רות (2025 - ממשיך)

## אולמות קונצרטים
התזמורת הסימפונית של SWR מקיימת קונצרטים בערים ובאולמות קונצרטים אחדים בגרמניה.

עריה ואולמות הקונצרטים העיקריים הם:
* שטוטגרט (לידרהאלה, תאטרהאוס, וילהלמתיאטר)
* פרייבורג (קונצרטהאוס, אֶ-וֶורק)
* מנהיים (רוזנגרטן)
* קרלסרוהה (בית הקונצרטים; האקדמיה לעיצוב)
* אולם (מרכז הקונגרסים)
* דורטמונד (בית הקונצרטים)
* דונאושינגן (אולם הספורט באר)
## קישורים חיצוניים

## הערות שוליים

SWR
SWR
SWR
קטגוריה:שטוטגרט
קטגוריה:באדן-וירטמברג: תרבות
Los Homerun-es (אלבום של דדי יאנקי)

***Los Homerun-es*** (השילוב בין המילה האנגלית ***Home Run*** לסיומת הריבוי בספרדית *-*'es**'' יוצר משמעות סמלית, זוהי דרכו של יאנקי לרמוז שכל השירים באלבום הם "**להיטים גדולים**" כשם שהום ראן הוא החבטה המושלמת בבייסבול). הוא אלבום אוסף והאלבום החמישי בסך הכול של ה[[ראפר]] ה[[פוארטו ריקו|פוארטוריקני]] [[דדי יאנקי]]. האלבום יצא תחת [[חברת תקליטים]] עצמאית ב-[[28 בפברואר]] 2003 לפני פריצתו המרכזית של יאנקי עם האלבום Barrio Fino. באלבום זה נכללו להיטיו משנות ה־90 ועד לשנת 2003. אף על פי שהיה אלבום עצמאי, הוא כלל שיתופי פעולה עם כמה מהשמות הגדולים ב[[רגאטון]], בהם [[ניקי ג'אם]], [[דון עומר]] וחוליו וולטיו.

כדי לקדם את האלבום, דאדי יאנקי יצא לראשונה לסיבוב הופעות בפנמה, ניקרגואה והונדורס.

Los Homerun-es נכנס היישר לעשירייה הפותחת ב[[מצעד האלבומים הלטיניים]] בארצות הברית שהיווה הישג ראשון מסוגו עבורו, ובאותה תקופה אחד ממעט אלבומי הרגאטון שהגיעו להישג זה.

הסינגל המוביל, **"Seguroski"**, היה השיר הראשון של יאנקי שנכנס למצעד וקיבל מספר השמעות מתונות בתחנות הרדיו בארצות הברית. בעקבות הצלחת האלבום, הוא הופיע גם בפעם הראשונה בפסטיבל הקיץ הראשון של רגאטון ב־[[מדיסון סקוור גארדן]] שב[[ניו יורק]], ואף הופיע לראשונה כאמן מוביל בצ'וליסאו שב[[סן חואן]], [[פוארטו ריקו]], באוגוסט 2003.

== רשימת רצועות ==

* בגרסה המקורית משנת 2003 היו הפתיח והשיר "Segurosqui" כשירים נפרדים. כך האלבום מכיל 24 שירים בסך הכל.

== DVD ==

# "גרסת הרדיו (Segurosqui/Gata Gangster) - דדי יאנקי & דון עומר
# "Baila Girl/Todo Hombre Llorando Por Ti/
# "No Te Canses/El Funeral"
# "(Camuflash(40"

== גרסאות האלבום ==
* **2003:** הגרסה המקורית – שוחררה בפוארטו ריקו.
* **2005:** שוחררה ב[[אירופה]] וב[[ארצות הברית]].
* **2024''': גרסת תקליט 2xLP.

## מיקומי שיא

## הערות שוליים

## קישורים חיצוניים

קטגוריה:אלבומי אוסף מ-2005
קטגוריה:אלבומי דדי יאנקי
קטגוריה:אלבומים שהופקו על ידי DJ Blass
השבעתו של ג'ון קווינסי אדמס לנשיאות ארצות הברית

**השבעתו של ג'ון קווינסי אדמס לנשיאות ארצות הברית** נערכה בבניין הקפיטול בוושינגטון, ביום שישי, 4 במרץ 1825. ההשבעה ציינה את תחילת כהונתו של ג'ון קווינסי אדמס כנשיא ארצות הברית ואת תחילת כהונתו של ג'ון קלהון כסגן הנשיא. אדמס היה הנשיא הראשון שהיה בנו של נשיא ארצות הברית לשעבר - ג'ון אדמס; וקלהון, שהיה בן 42 ביום ההשבעה, היה סגן הנשיא השני הצעיר ביותר (אחרי דניאל טומפקינס, שהיה צעיר ממנו ב-3 חודשים כשהושבע לתפקידו ב-1817).

נשיא בית המשפט העליון של ארצות הברית ג'ון מרשל השביע את הנשיא החדש. אדמס, כפי שזכר מאוחר יותר, הניח את ידו על ספר חוק ולא על התנ"ך עצמו בעת שאמר את נוסח השבועה. ייתכן שהדבר היה מקובל באותה התקופה; אין ראיות קונקרטיות לכך שנשיא כלשהו, מג'ון אדמס ועד ג'ון טיילר, השתמש בתנ"ך כדי להישבע עליו את שבועתו. נאום ההשבעה של קווינסי אדמס היה בן 2,915 מילים.

מזג האוויר באותו היום תואר כ"גשום" עם כמות משקעים כוללת של 20 מ"מ. טמפרטורת הצהריים המשוערת הייתה 8 מעלות צלזיוס (47 מעלות פרנהייט).

## הערות שוליים

קטגוריה:ג'ון קווינסי אדמס
קווינסי אדמס
קטגוריה:1825 בארצות הברית
אליפות ברזיל בכדורגל 2024

**אליפות ברזיל בכדורגל 2024** (בפורטוגזית:**Brasileirão Série A 2024**)  הייתה הפעם ה-69 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב-13 באפריל 2024 והסתיימו ב-8 בדצמבר 2024.

בתחרות השתתפו 20 קבוצות. בסיום העונה הקודמת לליגת המשנה הברזילאית סנטוס, גויאס, קוריטיבה ואמריקה פוטבול קלוב.  במקום הקבוצות שירדו לליגה הבכירה עלו ויטוריה, ז'ובנטודה, קריסיומה ואתלטיקו גויאניינסה.

המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.

בסוף העונה ארבע קבוצות ירדו לליגת משנה.

בוטפוגו זכתה באליפות. זו הייתה הזכייה ה-3 בתולדות המועדון והשנייה ברציפות.

קבוצות שסיימו את העונה במקומות 1–8 העפילו לגביע ליברטדורס. פלמנגו העפילה בעקבות זכייתה בגביע הברזילאי.

בסיום העונה לליגת משנה ירדו אתלטיקו פרנאאנסה, קריסיומה, אתלטיקו גויאניינסה וקויאבה. 

## טבלת הליגה

## כדורגלנים מצטיינים
* יורי אלברטו (קורינתיאנס) ואלרנדרו (ויטוריה) שכבשו 15 שערים זכו בתואר מלך השערים.
* אסטבאו ויליאן, שחקנה של פלמיירס זכה בפרס "כדור הזהב" לכדורגלן העונה של עיתון ספורט ברזילאי Placar. (עונה שנייה ברציפות).
** אסטבאו ויליאן, שחקנה של פלמיירס, שחקנה של פלמיירס זכה בפרס Troféu Mesa Redonda לכדורגלן העונה של ערוץ טלוויזיה TV Gazeta ו-Fundação Cásper Líbero. 
* לואיס אנריקה אנדרה, שחקנה של בוטפוגו זכה בפרס כדורגלן העונה של קונפדרציית הכדורגל הברזילאית.

## קישורים חיצוניים

*נתונים מאתר rsssf
* נתונים מאתר zerozero
* נתונים מאתר bdfutbol
* נתונים מאתר transfermarkt

ברזיל
קטגוריה:עונות באליפות ברזיל בכדורגל
קטגוריה:2024 באמריקה הדרומית
נבחרת גאנה בכדורגל עד גיל 23

**נבחרת גאנה בכדורגל עד גיל 23** מייצגת את גאנה בתחרויות כדורגל של המשחקים האולימפיים. בנוסף לכך היא שיחקה במשחקי אפריקה ו"גביע אפריקה בכדורגל עד גיל 23".

## היסטוריה
נבחרת גאנה בכדורגל עד גיל 23 הוקמה בתחילת שנות ה-90 של המאה ה-20.

## משחקים אולימפיים
לקראת תחרות הכדורגל באולימפיאדת ברצלונה, החליטה פיפ"א כי הנבחרות ישתתפו עם כדורגלנים בני 23 ומטה. נבחרת גאנה זכתה במקום השלישי.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 1996 - ג'ו אדו
* 2004 - באופור גיאן

## משחקי אפריקה
תחרות כדורגל במשחקי אפריקה היה מיועד לנבחרות עד גיל 23 בשנים 1991-2015. הנבחרת העפילה למשחקים 4 פעמים. נבחרת גאנה זכתה במקום השלישי בשנת 2003 וזכייה ב-2011.

## גביע אפריקה עד גיל 23
החל משנת 2011 מתקיימת תחרות "גביע אפריקה אד גיל 23". 3 נבחרות חזקות של התחרות מעפילות למשחקים האולימפיים. ההישג של הנבחרת היה המקום הרביעי בשנת 2019.

## קישורים חיצוניים
* אתר הנבחרת
* נתונים מאתר transfermarkt

גאנה
קטגוריה:גאנה: כדורגל
בוגי רוק

**בוגי רוק** (באנגלית: **Boogie rock**) הוא תת-ז'אנר מוזיקלי של בלוז רוק שהתפתח בסוף שנות ה-1960 בארצות הברית. המאפיין המרכזי של הז'אנר הוא קצב חוזר המדגיש את הגרוב של היצירה. אף על פי שהז'אנר קיבל השראה מז'אנרים אחרים, כמו בוגי-ווגי המבוסס על פסנתר, בוגי רוק מתואר כ-"כבד" או "קשוח" יותר בגישתו האינטרומנטלית.

לז'אנר יש 2 סגנונות ראשיים:
* שירי בלוז רוק המשתמשים בריף מונוקורדי חוזר בהשראת ""  של ג'ון לי הוקר.
* שירי בלוז רוק המשתמשים בדפוס גיטרה קצבית בהשראת "Johnny B. Goode" ו-"Roll Over Beethoven" של צ'אק ברי.

בוגי רוק גם מתאר אמני בלוז רוק המדגישים "גישה של חזרה לבסיס המאופיינת במבני אקורדים פשוטים יותר וליריקה פשוטה" במקום מופע ראווה ווירטואוזית ואינסטרומנטלית.

## לקריאה נוספת

* 
* 
* 
* 
* 
* 
* 
* 
* 


## הערות שוליים

קטגוריה:סגנונות רוק
קטגוריה:שנות ה-1960 במוזיקה
חואקין פניצ'לי

**חואקין פניצ'לי** (בספרדית: **Joaquín Panichelli**; נולד ב-7 באוקטובר 2002 בקורדובה שבארגנטינה) הוא כדורגלן ארגנטינאי המשחק בעמדת החלוץ בקבוצת שטרסבורג מליגת העל הצרפתית ובנבחרת ארגנטינה.

## קריירת מועדונים
פניצ'לי נולד בקורדובה שבארגנטינה, וגדל במחלקות הנוער של ראסינג דה קורדובה, בלגראנו, אטלאיה דה קורדובה וריבר פלייט. ב-13 בינואר 2023 חתם על חוזה לשלוש שנים וחצי בדפורטיבו אלאבס מהליגה הספרדית השנייה, והחל לשחק בקבוצת המילואים של המועדון. ב-5 במאי ערך את הופעת הבכורה שלו בקבוצה הראשונה של המועדון, בתיקו 1-1 נגד גרנדה במסגרת המחזור ה-39 בליגה לעונת . בתום העונה העפיל עם המועדון ללה ליגה, וב-3 בפברואר 2024, לאחר פציעת ברך ארוכה, ערך את הופעת הבכורה שלו בלה ליגה, בהפסד 1–3 לברצלונה במסגרת המחזור ה-23 לעונת 2023/2024. בסך הכל ערך עשר הופעות ליגה במדי המועדון.

ב-19 באוגוסט 2024 הושאל למשך עונת  למיראנדס מהליגה הספרדית השנייה. ב-24 באוגוסט ערך את הופעת הבכורה שלו במועדון, בתיקו 1-1 נגד מאלגה במסגרת המחזור השני בליגה, ובמשחק זה הבקיע את שער הבכורה שלו במועדון. הוא הבקיע 20 שערי ליגה ב-40 הופעות במהלך העונה הסדירה, והוסיף ארבע הופעות ושער אחד בפליי-אוף ההעפלה ללה ליגה, בו הפסידה מיראנדס לריאל אוביידו בתוצאה 2–3 בסיכום שני המשחקים.

ב-27 ביולי 2025 חתם על חוזה לחמש שנים בשטרסבורג מליגת העל הצרפתית. ב-17 באוגוסט ערך את הופעת הבכורה שלו במועדון, בניצחון 0–1 על מץ במסגרת המחזור הראשון בליגה לעונת 2025/2026, בו גם הבקיע את שער הבכורה שלו במועדון.

## קריירה בינלאומית
ב-14 בנובמבר 2025 ערך פניצ'לי הופעת בכורה בנבחרת ארגנטינה, כשהחליף את ליאו מסי בניצחון על נבחרת אנגולה במסגרת משחק ידידות.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:קורדובה (ארגנטינה): כדורגלנים
קטגוריה:כדורגלני דפורטיבו אלאבס
קטגוריה:כדורגלני מיראנדס
קטגוריה:כדורגלני שטרסבורג
קטגוריה:כדורגלני נבחרת ארגנטינה
קטגוריה:ספורטאים ארגנטינאים בספרד
קטגוריה:ספורטאים ארגנטינאים בצרפת
קטגוריה:ארגנטינאים שנולדו ב-2002
הפיגוע בכיכר המושבות

**הפיגוע בכיכר המושבות** היה פיגוע דקירה שאירע ברחוב העלייה שליד כיכר המושבות בתל אביב ב-1 במרץ 1993, בו מחבל תושב עזה רצח 2 יהודים במספרה בכיכר.

## רקע
הפיגוע אירע לקראת סופה של האינתיפאדה הראשונה, חודשים ספורים לפני הסכמי אוסלו בהם ישראל ניסוגה מהעיר עזה.

## הפיגוע
בשעה 7:00 בבוקר ה-1 במרץ 1993 יצא המחבל זיאד סלאמה, בן 19 מהעיר עזה כאשר הוא מחזיק אישור עבודה מזויף, לכיכר המושבות בתל אביב עם סכין ונכנס למספרה ברחוב העלייה, שם רצח את בעלי המספרה נתן עזריה ואת לקוחו גריגורי אברמוב. לאחר מכן יצא המחבל מהמספרה ופצע 9 אנשים נוספים ונעצר על ידי משטרת ישראל. בתגובה לפיגוע הוטל סגר מוחלט על רצועת עזה.

באותו היום בוצעו עוד שני פיגועי ירי בדהיישה שבבית לחם ובג'נין, שניהם הסתיימו ללא נפגעים.

## ראו גם
* רצח השבעה

## הערות שוליים

כיכר המושבות
כיכר המושבות
גו-גו

**גו-גו** (באנגלית: **Go-go**) הוא תת-ז'אנר מוזיקלי של פאנק שהפתפתח בוושינגטון די. סי. בארצות הברית באמצע שנות ה-1960 עד לסוף שנות ה-1970 בידי מוזיקאים אפרו-אמריקאים. בפברואר 2020, מועצת מחוז קולומביה  קבעה כי הז'אנר גו-גו יהיה "המוזיקה הרשמית" של וושינגטון הבירה.

בין האמנים המזוהים על הז'אנר ניתן למנות את Rare Essence , Experience Unlimited , Trouble Funk  וצ'אק בראון .

## אפיון
במונחים טכניים, "הקצב המהותי של [הז'אנר] גו-גו מאופיין בקצב סינקופי של חמש עד ארבע, המודגש באופן בולט על ידי תוף בס, תוף סנר והיי-האט... [ו]מעוטר בכלי הקשה אחרים, במיוחד בתופי קונגה, רוטוטום וקאמפאנה.

מאפיין ייחודי לז'אנר הוא השימוש ב-2 תופי קונגה סטנדרטיים ו-2 תופי קונגה לא-סטנדרטיים ברוחב 8 אינץ ו-9 אינץ' ובגובה של כמחצית של תופי הקונגה הסטנדרטיים. תופי הקונגה הלא-סטנדרטיים שומשו לראשונה על ידי הלהקה Rare Essence , כאשר לא יכלו להרשות לעצמם לקנות תופי קונגה סטנדרטיים.

## הערות שוליים

קטגוריה:שנות ה-1960 במוזיקה
קטגוריה:שנות ה-1970 במוזיקה
קטגוריה:סגנונות מוזיקליים
קטגוריה:וושינגטון די. סי.
ועדת החקירה הפרלמנטרית לאירועי עמונה

**[[ועדת חקירה פרלמנטרית|ועדת החקירה הפרלמנטרית]] לאירועי [[עמונה]]** הייתה ועדת חקירה של הכנסת ה-16 שהוקמה בשנת 2006 בעקבות אירועי עמונה – עימותים אלימים בין כוחות הביטחון למתנחלים במהלך פינוי מאחז עמונה.

הוועדה הוקמה במטרה לבדוק את התנהלות משטרת ישראל, צה"ל והדרג המדיני במהלך האירועים, אך פועלה הופסק לאחר פיזור הכנסת, והיא לא הגישה מסקנות סופיות.

## רקע
עמונה היה מאחז שהוקם בראשית שנות ה-90 של המאה ה-20 בסמוך לעפרה. בשנת 2006 פסק בית המשפט העליון כי תשעה מבני קבע שנבנו במקום נבנו על קרקע פלסטינית פרטית, והורה על הריסתם. ב־1 בפברואר 2006 ביצעו כוחות גדולים של משטרת ישראל וצה"ל את צו ההריסה, ולמקום הגיעו מאות צעירים שניסו למנוע את הפינוי. במהלך העימותים נפצעו מאות בני אדם – מפגינים, שוטרים וחיילים – והאירוע הפך לסמל לעימות החריף שבין המתנחלים לרשויות המדינה.

## הקמת הוועדה
בעקבות הסערה הציבורית והתקשורתית שחוללו התמונות מעמונה, הגישו חברי כנסת מסיעות הימין הצעה להקים ועדת חקירה פרלמנטרית שתבדוק את "שימוש הכוח החריג של המשטרה". ההצעה התקבלה ברוב קולות, ובפברואר 2006 הוקמה הוועדה. הוועדה נועדה לבדוק את התנהלות המשטרה, מג"ב, צה"ל, הדרג המדיני והמשפטי, וכן את הטיפול בפצועים ובמעצרים שנעשו במהלך הפינוי.

בראש הוועדה עמדו חברי כנסת מהאופוזיציה הימנית באותה תקופה, בהם חברי מפלגת האיחוד הלאומי והליכוד. מנגד, סיעות השמאל והמרכז – בהן מפלגת העבודה ומרצ – החרימו את הוועדה בטענה כי מדובר בגוף פוליטי שלא נועד לבדוק את האירועים באופן אובייקטיבי.

הקמת הוועדה שיקפה את הקרע העמוק בחברה הישראלית באותה תקופה סביב סוגיית ההתנחלויות והיחסים בין הציבור הדתי-לאומי למערכת אכיפת החוק. תומכי הוועדה טענו כי המשטרה השתמשה בכוח לא מידתי ובאמצעים אלימים כלפי צעירים אזרחיים, בעוד שמתנגדיה טענו כי הוועדה נועדה לערער את אמון הציבור במערכת אכיפת החוק ולהגן על מפירי החוק.

ועדת החוץ והביטחון שימשה כוועדת החקירה הפרלמנטרית, ובתוכה הוקם צוות היגוי שכלל את חברי הכנסת ד"ר יובל שטייניץ - יו"ר, מתן וילנאי, אורי אריאל ואילן שלגי.

## פעולות הוועדה
בזמן פעילותה הקצר שמעה הוועדה עדויות של אזרחים, שוטרים, מתנדבים ועיתונאים שנכחו באירועי עמונה. נידונו סוגיות כגון:
* מידת השימוש בכוח של כוחות הביטחון.
* אחריות הדרגים הפיקודיים והמדיניים.
* הפיקוח של היועץ המשפטי לממשלה על מבצע הפינוי.
* היחס למפגינים ולעיתונאים במהלך האירוע.

עם פיזור הכנסת בפברואר 2006 לקראת הבחירות, הופסקה עבודת הוועדה. במרץ 2006 פרסמה הוועדה דוח ביניים שכלל המלצות. דוח סופי לא פורסם. במקביל נפתחו מספר בדיקות חיצוניות, בהן חקירה של המחלקה לחקירות שוטרים, אך אלו לא הובילו להעמדות דין משמעותיות.

### המלצות הוועדה

## חשיבות ציבורית
אף שהוועדה לא הניבה מסקנות מעשיות, עצם הקמתה והדיון הציבורי שנלווה אליה הפכו אותה לאירוע סמלי במערכת היחסים שבין הכנסת, מערכת הביטחון והחברה האזרחית בישראל. היא נחשבת עד היום לאחת הדוגמאות הבולטות לשימוש בכלי פרלמנטרי לצורך בירור ציבורי של עימות אלים בין כוחות הביטחון לאזרחים.

## קישורים חיצוניים
* ועדת חקירה פרלמנטרית לאירועים שהתרחשו בעמונה, באתר הכנסת

עמונה
מקסי אוידלה

**מקסימיליאן רוטימי אוידלה** (בפולנית ובאנגלית: **Maximillian Rotimi Oyedele**; נולד ב-7 בנובמבר 2004 בסלפורד שבאנגליה) הוא כדורגלן פולני-אנגלי המשחק בעמדת הקשר האחורי בקבוצת שטרסבורג מליגת העל הצרפתית ובנבחרת פולין.

## קריירת מועדונים
אוידלה הצטרף למחלקת הנוער של מנצ'סטר יונייטד בגיל שמונה, לאחר שעבר במחלקות הנוער של ביצ'פילד יונייטד וברנלי. בחודש פברואר 2023 הושאל לאלטרינצ'אם מהנשיונל ליג, ובחודש ינואר 2024 הושאל לפורסט גרין רוברס מהפוטבול ליג השנייה.

ב-22 באוגוסט 2024 חתם בלגיה ורשה מליגת העל הפולנית, במדיה ערך 16 הופעות ליגה.

ב-16 ביולי 2025 חתם על חוזה לחמש שנים בשטרסבורג מליגת העל הצרפתית. ב-28 באוגוסט ערך את הופעת הבכורה שלו במועדון, בניצחון 3-2 על ברונדבי במסגרת מוקדמות הקונפרנס ליג לעונת 2025/2026.

## קריירה בין-לאומית
אוידלה נולד בסלפורד שבאנגליה לאם פולנייה ולאב ניגרי. הוא שיחק בנבחרות הצעירות של פולין.

ב-30 בספטמבר 2024 זומן לראשונה לסגל נבחרת פולין הבוגרת, לקראת משחקי ליגת האומות 2024/2025 נגד נבחרות פורטוגל וקרואטיה. ב-12 באוקטובר ערך את הופעת הבכורה שלו בנבחרת, בהפסד 3-1 לנבחרת פורטוגל.

## תארים
;לגיה ורשה
* הגביע הפולני (1): 2024/2025

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני לגיה ורשה
קטגוריה:כדורגלני שטרסבורג
קטגוריה:כדורגלני נבחרת פולין
קטגוריה:פולנים שנולדו ב-2004
קטגוריה:אנגלים שנולדו ב-2004
יונה נאסו

**יונה נאסו** (ביפנית: **那須純哉**; 1940 - 11 באוקטובר 1967) היה שחיין יפני, אלוף ושיאן יפן ובעל התוצאה השנייה בטיבה בעולם במשחה ל-200 מטר פרפר. הוא היה חבר בתנועה הדתית מקויה. על שמו נערכה אליפות ישראל בקרב רב בשחייה בקיבוץ חפציבה.

## ביוגרפיה
נאסו סבל מאסתמה קשה. היה חבר בתנועה הדתית מקויה והתאמן בקבוצת השחייה סנט פול.

### 1958
באליפות יפן שנערכה בשנת 1958 הוא זכה במדליית ארד במשחה ל-200 מטר פרפר בתוצאה של 2:21.7 דקות.

### 1959
#### אלוף יפן
באליפות יפן שנערכה ב-10 ביולי 1959 זכה במדליית זהב במשחה ל-200 מטר פרפר בתוצאה של 2:21.10 דקות.

בתחרות בין נבחרת יפן לארצות הברית שנערכה באוסקה ב-25 ביולי אותה שנה הוא סיים שני בתוצאה טובה משיא העולם וקבע תוצאה של 2:17.8 דקות, אחרי מייק טרוי מארצות הברית שקבע שיא עולם חדש של 2:17.0 דקות.

### 1960
באליפות יפן שנערכה מ-22 ביולי ועד 24 ביולי 1960 הוא זכה בשתי מדליות ארד, במשחה ל-100 מטר פרפר בתוצאה של 1:02.5 דקות, אחרי קואיצ'י הירקידה  (1:01.5 דקות) ופומיאקי מסונגה (1:01.9 דקות) ובמשחה ל-200 מטר פרפר בתוצאה של 2:18.9 דקות, אחרי הרואו יושימוטה (2:17.8 דקות) וקנזו יזוצו (2:18.9 דקות).

באפריל 1963 הגיע לקיבוץ חפציבה עם בקבוצה הראשונה של ארבעה סטודנטים מהמקויה ללימודים.

בהיותו רק בן 27 נפטר מאסתמה ב-11 באוקטובר 1967.

## הנצחה
נערכו שלוש אליפויות ישראל בקרב רב בשחייה בקיבוץ חפציבה

## ראו גם

## קישורים חיצוניים

* היסטוריה של השחייה ביפן (1946-1965), History of Rikkyo University Swimming Club 

## הערות שוליים

קטגוריה:שחייני פרפר
קטגוריה:שחיינים יפנים
קטגוריה:אנשי דת נוצרים
קטגוריה:תאולוגים נוצרים
קטגוריה:ציונות נוצרית
קטגוריה:יפנים שנולדו ב-1940
קטגוריה:יפנים שנפטרו ב-1967
דורו דוידוביץ'

**דורו פילימון דוידוביץ**' (ברומנית: **Doru Filimon Davidovici** 6 ביולי 1945 – 20 באפריל 1989) היה טייס קרב, לוטננט קולונל בחיל האוויר של צבא רומניה וסופר יהודי רומני.

דורו נולד בבוקרשט, רומניה להוריו פאול ואתי דוידוביץ', משפחה יהודית ענייה. אבי דוידוביץ' למד משפטים באוניברסיטת יאשי עסקן יהודי קומוניסטי, הדיפלמט שנשלח לישראל לפתוח את הנציגות הרומנית ולאחר מכן מנהל במשרד החוץ הרומני ואמא, אתי דוידוביץ', הייתה מחנכת ומתרגמת מגרמנית. האם הייתה מחנכת ומתרגמת מגרמנית.

דוידוביץ' סיים ב-1967 את בית הספר העליון לקצינים פעילים בחיל האוויר הרומני בדרגת סגן. הוא התקדם מטייס למפקד פטרול ומפקד גף ברגימנט 86. הוא מונה למפקד בטייסות הקרב. בשנים 1987 - 1989 סיים בהצלחה את האקדמיה הצבאית ומונה למפקח בפיקוד צי מטוסי הקרב בשנים 1981 – 1986. בשנים 1986 – 1989 מונה למדריך השימוש במטוסי קרב ברגימנט 86. באפריל 1989, בעת שהיה בטיסת אימון עם טייס צעיר במטוס מיג-21, המטוס נפל מגובה 1000 מטר והתרסק. סיבת הנפילה נותרה לא ידועה.

לדוידוביץ' ולרעייתו, אגנס-רות היו שני ילדים. אחותו היא הסופרת ויקטוריה דראגו-דימיטריו.

## הסופר דוידוביץ'
דוידוביץ' כתב 11 ספרים שפורסמו בחייו. באחד מספריו, Lumi Galactice (עולמות גלקטיים) סיפר על מפגש שלו עם עב"ם. הספרים של דוידוביץ' נכתבו על רקע חייו כטייס של מיג 21 ועוסקים בעולם הטייסים. ספרים אלה היו מבוקשים מאוד הן על ידי בני נוער והן על ידי מבוגרים. לא מעט בני נוער, שלמדו על עולם הטייסים המשיכו והיו בעצמם לטייסים. הסיפר שלו על מפגש עם עב"ם, סופו הטרגי וספריו גרמו לכך שהתייחסו אליו כאל המקביל הרומני של הסופר אנטואן דה סנט-אכזופרי.

## משפחת דוידוביץ' והסקורטטה
דוידוביץ' ורעייתו שלטו בשפות רבות, הרעיה הייתה מתרגמת בסוכנות העיתונות הרומנית Agerpres ולזוג היו קרובי משפחה וידידים מחוץ לרומניה, בישראל, במערב גרמניה, בצרפת ובארצות הברית לכן נפתח להם תיק (שני כרכים) בסקוריטטה. בנוסף לרומנית אגנס שלטה ביידיש, אנגלית, צרפתית וספרדית.

פאול דוידוביץ', אבי דורו, נחקר פעמיים. פעם ראשונה הייתה ב-1953, כשבעת כינוס של נוער וסטודנטים ברומניה שוחח עם עיתונאי ישראלי. פעם שנייה הייתה בתחילת שנות השישים של המאה העשרים בנושא גילוי מכשירי מעקב בנציגות הרומנית בישראל. דוידוביץ' נחשד משום שעשר שנים לפני כן שכר לעבודה בהקמת הנציגות את העובדים הישראלים, שלפי החשד התקינו את מכשירי המעקב. בשני המקרים לא נמצאו הוכחות נגד דוידוביץ'.אתי דוידוביץ', האם, נעצרה לחקירה לאחר שובה מישראל ונחקרה בחשד לבגידה. היא שוחררה כעבור שנתיים.

הסקוריטטה האזין לטלפון ועקב אחרי התכתובות. הם שלחו מודיעים להתיידד עם דורו דוידוביץ' והדריכו אתם איך לעשות זאת, אך לא נמצאו עובדות מחשידות.

## קישורים חיצוניים
* IN MEMORIAM DORU DAVIDOVICI 

## הערות שוליים

קטגוריה:יהודים בצבא הרומני
קטגוריה:רומנים שנהרגו בתאונות אוויריות
קטגוריה:טייסים רומנים
קטגוריה:טייסים יהודים
קטגוריה:טייסים צבאיים
קטגוריה:סופרי מדע בדיוני
קטגוריה:סופרים יהודים רומנים
קטגוריה:רומנים שנולדו ב-1945
קטגוריה:נפטרים ב-1989
קאטה דובו

**קאטה דובו** (בהונגרית: **Kata Dobó**; נולדה ב-25 בפברואר 1974) היא שחקנית הונגרייה.

## ביוגרפיה
דובו נולדה בבודפשט וב-1999 עברה לארצות הברית.

ב-1997 הופיעה בסרט הקומדייה "A miniszter félrelép", ב-2001 הופיע בסרט המדע הבדיוני "Rollerball", באותה שנה שיחקה בסרט "Amerikai rapszódia", סרט ביוגרפי על חייה של הבמאית החיה במשפחה הונגרית- אמריקאית.

ב-2002 שיחקה ב-"Rollerball", סרט מדע בדיוני העוסק ברולר דרבי. ב-2003 גילמה חברת ארון פשע בסרט טרור בבית הספר, בשנה זו גם גילמה את אשתו של סטיבן סיגל בסרט "Out for a Kill". ב-2006 שיחקה בסרט אינסטינקט בסיסי 2, באותה שנה שיחקה בסרט "ילדי התהילה" העוסק בשחקן כדורמים בנבחרת הונגריה באולימפיאדה ובמרד ההונגרי. ב-2007 שיחקה בסרט הפנטזיה דם ושוקולד.

## קישורים חיצוניים

קטגוריה:שחקניות קולנוע וטלוויזיה הונגריות
ציטרולין

התרכובת האורגנית **ציטרולין** היא חומצת אמינו α. השם ציטרוזין נגזר מציטרולוס (Citrullus), המילה הלטינית לאבטיח. למרות שמו והעובדה שתואר על ידי גסטרואנטרולוגים מאז סוף המאה ה-19, הוא בודד לראשונה מאבטיח בשנת 1914 על ידי החוקרים היפניים Yatarō Koga (古賀彌太郎) ו-Ryō Ōtake (大嶽了) באוניברסיטה האימפריאלית של טוקיו בשנת 1930. הנוסחה H2NC(O)NH(CH2)3 (NH2)CO2H. זהו תוצר ביניים מרכזי במחזור האוריאה, המסלול שבו יונקים מפרישים אמוניה על ידי הפיכתה לאוריאה. ציטרולין מיוצר גם כתוצר לוואי של ייצור אנזימטי של תחמוצת החנקן מחומצת האמינו ארגינין, בנוכחות האנזים סינתאז תחמוצת החנקן (nitric oxide synthase).

## ביוסינתזה
* מארגינין דרך סינתאז תחמוצת החנקן, כתוצר לוואי של ייצור תחמוצת החנקן למטרות איתות.
* מאורניתין דרך פירוק פרולין או גלוטמין / גלוטמט.
* מדימתילארגינין אסימטרי דרך DDAH.

ציטרולין עשוי מאורניתין וקרבמויל פוספט באחת התגובות המרכזיות במחזור האוריאה. הוא מופק גם מארגינין כתוצר לוואי של התגובה המזוזת על ידי משפחת NOS (NOS; EC 1.14.13.39). הוא נפוץ גם בטריכוהיאלין במעטפת השורש הפנימית ובמדולה של זקיקי השיער, שם הוא מסונתז מארגינין. ארגינין מחומצן תחילה ל-*N* - hydroxyl-arginine, אשר לאחר מכן מחומצן עוד יותר לציטרולין במקביל לשחרור תחמוצת החנקן.

ציטרולין נוצר גם על ידי אנטרוציטים של המעי הדק.

## תפקוד
ציטרולין הוא תוצר ביניים מטבולי בתוך מחזור האוריאה, שהוא המסלול שבו יונקים מפרישים אמוניה על ידי הפיכתה לאוריאה. הוא מיוצר גם כתוצר לוואי של ייצור אנזימטי של תחמוצת החנקן מחומצת האמינו ארגינין, המזוזת על ידי סינתאז תחמוצת החנקן. במיני השמרים Saccharomyces cerevisiae, ציטרולין הוא תוצר ביניים מטבולי בחצי הציטוסול האחרון של מסלול הביוסינתזה של ארגינין.

מספר חלבונים מכילים ציטרולין כתוצאה משינוי שלאחר התרגום. שאריות ציטרולין אלו נוצרות על ידי משפחת אנזימים הנקראים פפטידילארגינין דימינאזים (PADs), אשר הופכים ארגינין לציטרולין בתהליך הנקרא ציטרולינאציה או דימינציה בעזרת יוני סידן. חלבונים המכילים בדרך כלל שאריות ציטרולין כוללים חלבון מיאלין בסיסי (MBP), filaggrin ומספר חלבוני היסטון, בעוד שחלבונים אחרים, כגון פיברין ווימנטין, רגישים לציטרולין במהלך מוות תאי ודלקת רקמות.

ריכוז ציטרולין במחזור הוא סמן ביולוגי לפונקציונליות המעיים.

## שימוש מסחרי
L-ציטרולין נמכר כתוסף תזונה, בדרך כלל בצורת אבקה. תומכים טוענים כי מכיוון ש-L-ציטרולין מגביר את ייצור תחמוצת החנקן, מסייע לתפקוד העורקים וכך לזרימת הדם בגוף, הדבר עשוי להיות מועיל בטיפול או במניעה של מחלות שונות.
* הורדת לחץ דם אצל אנשים עם לחץ דם גבוה.
* הקלה על תסמינים של הפרעות זקפה קלות עד בינוניות, עם פחות סיכונים מאשר ויאגרה.
* שיפור בעיות במחזור הדם כגון ריפוי איטי של פצעים עקב סוכרת.
* העלאת רמות חלבון השריר, מניעת תת-תזונה בקרב קשישים ואולי שיפור ביצועים ספורטיביים.
* טיפול בבעיות מעיים, כולל תסמונת המעי הקצר, מחלת צליאק ונזק למעי הדק הנגרם מקרינה
* הפרעות גנטיות שונות ומצבים בריאותיים כגון מחלת כבד, מחלת פרקינסון וסוגי דמנציה מסוימים.

חלק מהטענות הללו מבוססות על מחקרים בבעלי חיים, וכמו רוב הטענות לגבי תוספי תזונה, הן לא אושרו על ידי מנהל המזון והתרופות האמריקאי.

L-ציטרולין מוסף למשקאות אנרגיה מסוימים. מוכר בזכות השפעותיו התרמוגניות.

## הערות שוליים

קטגוריה:חומצות אמינו
פקונדו קמבסס

**פקונדו ניקולאס קמבסס** (בספרדית: **Facundo Nicolás Cambeses**; נולד ב-9 באפריל 1997 בלונגצ'מפס שבארגנטינה) הוא כדורגלן ארגנטינאי המשחק בעמדת השוער בקבוצת ראסינג קלוב מליגת העל הארגנטינאית ובנבחרת ארגנטינה.

## קריירת מועדונים
קמבסס גדל במחלקת הנוער של באנפילד, ובשנת 2016 התקדם לקבוצה הבוגרת של המועדון. בשנת 2019 החל לשחק בקבוצה במסגרת ליגת העל הארגנטינאית. בין השנים 2020–2021 הושאל להורקאן מליגת העל הארגנטינאית, במדיה ערך 13 הופעות ליגה, ולאחר תקופת ההשאלה חזר לבאנפילד. בסך הכל ערך 74 הופעות ליגה במדי באנפילד.

ב-9 בינואר 2024 חתם בראסינג קלוב מליגת העל הארגנטינאית, ובעונת  זכה עם המועדון בגביע סודאמריקנה.

## קריירה בין-לאומית
ב-14 באוקטובר 2025 ערך קמבסס את הופעת הבכורה שלו בנבחרת ארגנטינה, בניצחון 0–6 על נבחרת פוארטו ריקו במשחק ידידות.

## תארים
;ראסינג קלוב
* גביע סודאמריקנה (1): 2024

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:כדורגלני באנפילד
קטגוריה:כדורגלני הורקאן
קטגוריה:כדורגלני ראסינג קלוב
קטגוריה:כדורגלני נבחרת ארגנטינה
קטגוריה:ארגנטינאים שנולדו ב-1997
נבחרת אוסטרליה בכדורגל עד גיל 23

**נבחרת אוסטרליה בכדורגל עד גיל 23** מייצגת את אוסטרליה בתחרויות כדורגל של המשחקים האולימפיים. בנוסף לכך היא משחקת ב"גביע אסיה בכדורגל עד גיל 23".

## היסטוריה
נבחרת אוסטרליה בכדורגל עד גיל 23 הוקמה בשנת 1967.

## משחקים אולימפיים
בתחרות אולימפיאדת ברצלונה הוחלט על ידי פיפ"א שנבחרות יכללו כדורגלנים עד גיל 23. נבחרת אוסטרליה זכתה במקום הרביעי.

### השתתפות באולימפיאדות

### שחקני חיזוק
בהתאם להחלטת פיפ"א ניתן לכלול במשחקים אולימפיים עד 3 כדורגלנים בגיל מעל ל-23.

* 1996 - סטיב הורוואט, אורליו וידמר
* 2000 - סטן לזרידיס, יוסיף סקוקו, מארק וידוקה
* 2004 - קרייג מור, טים קייהיל, ג'ון אלויסי
* 2008 - ג'ייד נורת', דייוויד קרני, ארצ'י תומפסון
* 2020 - מיטצ'ל דיוק

## גביע אסיה עד גיל 23
תחרות כדורגל "גביע אסיה עד גיל 23" מיועדת לנבחרות עד גיל 23. נבחרות שסיימו את התחרות ב-3 מקומות הראשונים מעפילות לאולימפיאדה.

* 2013 - 6
* 2016 - 9
* 2018 - 11
* 2020 - 3, העפלה לאולימפיאדה
* 2022 - 4
* 2024 - 12

## שחקנים בולטים
* מארק וידוקה - 17 שערים
* מארק מיליגן, בראט אמרטון - 25 משחקים

## קישורים חיצוניים

* 
* אתר הנבחרת
* נתונים מאתר transfermarkt
* נתונים מאתר globalsport
* נתונים מאתר www.worldfootball

אוסטרליה
קטגוריה:אוסטרליה: כדורגל
Segurosqui

**"Segurosqui"** (נכתב גם **"Seguroski"**) הוא סינגל של הראפר הפוארטוריקני דדי יאנקי מתוך אלבום האוסף הראשון שלו, *Los Homerun-es*, שיצא לאור ב־23 בספטמבר 2003.

## וידאו קליפ
בקליפ הווידאו שבוים על ידי דייוויד אימפלוסו ויצא לצורך קידום האלבום נכללו השירים **"Segurosqui"** ו־**"Gata Gangster"**, שבו השתתף הזמר הפוארטוריקני דון עומר. הווידאו צולם בפוארטו ריקו, במועדון לילה הומה אדם. בקליפ מופיעים דון עומר, DJ נלסון, DJ Blass ואחרים.

## גרסאות נוספות
הודות להצלחה הגדולה של השיר באי, שוחררו שתי גרסאות שונות: אחת הייתה הגרסה המקורית בהפקתו של בלאס, והאחרת — גרסת בצ'אטה, שהופקה על ידי אליאל ו־DJ אריק.

## הצלחה מסחרית

"**Segurosqui**" היה השיר השני של יאנקי שהגיע למצעדי הבילבורד לאחר שהגיע למקום ה-32 במצעדי המוזיקה הטרופית של בילבורד ב-23 באוגוסט 2003. באפריל 2006, הצהיר "כשהוצאתי את [הסינגל] "Seguroski", כולם אמרו שאני לא יכול לעשות משהו טוב יותר מזה. ואז הגיע "Gasolina". ושוב, אנשים רבים אמרו לי שלעולם לא אעשה משהו טוב יותר מ-"Gasolina". זה מה שכולם אמרו לי אלף פעמים במהלך השנים".

## מיקומי שיא

## קישורים חיצוניים

## הערות שוליים

קטגוריה:שירים בספרדית
קטגוריה:שירי דדי יאנקי
קטגוריה:שירי רגאטון
בשם הבת

**בשם הבת** הוא סרט דרמת מתח ישראלי משנת 2019 בבימויו של לירן שטרית ובכיכובם של נתי רביץ, לירית בלבן, אברהם סלקטר ועמי ויינברג.

הסרט זכה לשבחים רבים בארץ ובעולם ולביקורות חיוביות. הוקרן בבתי קולנוע, פסטיבלים מובילים ושודר בהוט ובוואלה vod. רבים רואים בו סרט ייחודי, איכותי ומרגש.

## תקציר העלילה
עלילת הסרט מתארת את סיפורו של דרור בר-אל, אב שאיבד את בתו בפיגוע טרור וכעט יוצא למסע חסר פשרות על מנת למנוע את שחרור רוצחה. מסע המעמת אותו עם כל עקרונותיו ונע על הגבול הדק שבין עשיית צדק לנקמה עיוורת.

## צוות השחקנים

## ביקורות ותגובות
הסרט קיבל ביקורות חיוביות וסוקר רבות בכלי התקשורת רשת 13, קשת 12, כאן 11 ועוד. הכתבת איריס ליפשיץ קליגר כתבה: "הסרט הזה נותן אגרוף בבטן לכל מי שצופה בו". הכתבת מיכל ליבר רונן: "סרט חזק והבימוי של לירן שטרית רגיש ומיומן". מבקרים נוספים שיבחו את המשחק של השחקנים הראשים והבימוי של הסרט..

## קישורים חיצוניים
* בשם הבת, קדימון הסרט באתר יוטיוב
* בשם הבת, במסד הנתונים הקולנועיים IMDb
* 

## הערות שוליים

קטגוריה:סרטים ישראליים משנת 2019
טיאגו פיטארץ'

**טיאגו פיטארץ' פינאר** (בספרדית: **Thiago Pitarch Pinar**; נולד ב-3 באוגוסט 2007 בפואנלברדה שבספרד) הוא כדורגלן ספרדי המשחק בעמדת הקשר בקבוצת ריאל מדריד מהלה ליגה.

## קריירת מועדונים
פיטארץ' גדל במחלקות הנוער של אתלטיקו מדריד, חטאפה, לגנס וריאל מדריד. בשנת 2025 החל לשחק בריאל מדריד קסטיליה, קבוצת המילואים של ריאל מדריד.

## קריירה בין-לאומית
פיטארץ' נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך ארבע הופעות בטורניר, בו הודחה נבחרתו בשלב רבע הגמר.

## חיים אישיים
פיטארץ' מחזיק באזרחות כפולה בשל מוצאו של סבו ממרוקו.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:כדורגלני ריאל מדריד קסטיליה
קטגוריה:ספרדים שנולדו ב-2007
אלברו קורטס

**אלברו קורטס מויאנו** (בספרדית: **Álvaro Cortés Moyano**; נולד ב-17 במרץ 2005 בסרגוסה שבספרד) הוא כדורגלן ספרדי המשחק בעמדת הבלם בקבוצת ברצלונה אתלטיק, קבוצת המילואים של ברצלונה.

## קריירת מועדונים
קורטס גדל במחלקות הנוער של ריאל סרגוסה, דאם וברצלונה. בשנת 2023 החל לשחק בברצלונה אתלטיק, קבוצת המילואים של ברצלונה.

## קריירה בין-לאומית
קורטס נכלל בסגל נבחרת ספרד עד גיל 20 לטורניר גביע העולם עד גיל 20 בשנת 2025, וערך שלוש הופעות בטורניר, בו הודחה נבחרתו בשלב רבע הגמר.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ברצלונה אתלטיק
קטגוריה:ספרדים שנולדו ב-2005
חידושים והמצאות (מיני אלבום)

"**חידושים והמצאות**" הוא המיני-אלבום השני של להקת הפאנק רוק הישראלית שייגעצ, אשר יצא לאור ב-20 בדצמבר 2022. הייתה זו הפעם הראשונה שהלהקה הוציאה לאור חומרים חדשים מאז המיני-אלבום "איזה יופי!" משנת 2008, והפעם הראשונה בה הוציאה לאור חומרים מקוריים מאז אלבומה האחרון "להפסיק לאכול עוגות" משנת 2006.

## רקע
מיני-אלבום זה מכיל שירים גנוזים שהוקלטו בשנים 2004 ו-2006 עבור האלבום "להפסיק לאכול עוגות", אך נגנזו.

בנוסף, מכיל המיני-אלבום את "דנה", שיר אהבה שהקליט נער בשם עודד רבינוביץ' לחברתו לכיתה בשם דנה. לרגל יום הולדתה השמונה-עשר, העניק לה תקליטור עליו צרב את השיר. ב-19 בפברואר 1994, במהלך שירותו הצבאי נהרג עודד בתאונת דרכים. לאחר מותו, שלחה אחותו את מילות השיר לגלי צה"ל. בשנת 2006 הוקלט על ידי שייגעצ עבור המיזם המוזיקלי "עוד מעט נהפוך לשיר". השיר לא הופיע מעולם באלבומי הלהקה, אך בשנת 2012 נכלל באלבום האוסף "עוד מעט נהפוך לשיר", ושבע שנים לאחר מכן, פרסמו חברי הלהקה שתי גרסאות דמו שלו שהוקלטו בשנים 2003 ו-2004.

## הוצאה לאור
ב-20 בדצמבר 2022 יצא המיני-אלבום לאור בפורמטי הזרמה והורדה. ב-6 בינואר 2023 הועלה סרטון לערוץ היוטיוב הרשמי של הלהקה בו נראים הסולן והגיטריסט יובל מנדלסון והבסיסט אבי מרקוביץ מבקרים במפעל תקליטים ביתי בחיפה ומאזינים למיני-אלבום בפורמט תקליט 10", פורמט הנדיר מאוד בעידן המודרני, בו רוב התקליטים מיוצרים בפורמט 12". ב-11 בפברואר יצא לאור התקליט במהדורה מוגבלת וממוספרת של מאה עותקים בלבד.

לרגל יציאתו של המיני-אלבום לאור, קיימו חברי הלהקה ב-11 בפברואר 2023 הופעה מיוחדת בהאנגר 11 בתל אביב. כל הכרטיסים להופעה נמכרו מראש.

## רשימת השמעה
כל השירים נכתבו והולחנו על ידי יובל מנדלסון, למעט היכן שצוין אחרת.

## משתתפים
* יובל מנדלסון - זמרה, גיטרה
* שיקו פלדמן - גיטרה
* אבי מרקוביץ - גיטרה בס, קולות רקע
* אסף רייז - תופים

## הערות שוליים

קטגוריה:אלבומי שייגעצ
קטגוריה:מיני-אלבומים בעברית
קטגוריה:אלבומי חברת נענע דיסק
קטגוריה:מיני-אלבומים מ-2022
אג'ריה בתקופת שלטון אסלן אבשידזה

**אג'ריה בתקופת שלטון אסלן אבשידזה** היא הייתה תקופה אשר בה נשלטה הרפובליקה האוטונומית של אג'ריה על ידי אסלן אבשדיזה והסתיימה בפלישת צבא גאורגיה לאג'ריה בטיסתו של אסלן למוסקבה.

## סוף השלטון של אסלן אבשידזה
לאחר מהפכת הוורדים, החליט נשיא גאורגיה החדש, מיכאיל סאקאשווילי, להשתלט מחדש על אג'ריה. ב-14 במרץ 2004, הוא נדחה בגבול ולא הצליח להיכנס לאג'ריה. הוא הגיב בצו על מצור חלקי של הרפובליקה האוטונומית והכנסת כוחות גאורגים לכוננות. ב-18 במרץ, אסלן אבשידזה העמיד פנים שהוא נכנע והגיע להסכם עם הנשיא סאקאשווילי. הוא התחייב לקיים בחירות חופשיות, להבטיח גישה חופשית לאג'ריה לרשויות גאורגיה, לשלם לממשלה המרכזית את המיסים המגיעים לה ולפרק את המיליציות. עם זאת, ב-28 במרץ, במהלך הבחירות לפרלמנט הגאורגי, גברה ההונאה באג'ריה, שם הותקפו קלפיות. ב-24 באפריל 2004, הכריזה הממשלה המרכזית על מצב חירום באג'ריה. ב-2 במאי, אסלן אבשידזה ירה בגשרים מעל נהר צ'וקולי על ידי המיליציה האג'רית, ונשיא גאורגיה הגיב באולטימטום, ונתן לו עשרה ימים לציית לחוק הגאורגי. הפגנות עוינות למשטרו של אסלן אבשידזה גברו בבטומי - 15,000 איש ב-5 במאי - בעוד שמספר העריקות בקרב המשטרה גבר. לאחר שננטש לבסוף על ידי רוסיה עצמה, אסלן אבשידזה ויתר על השלטון ב-6 במאי 2004 וטס למוסקבה.

## הבחירות לפרלמנט אחרי נפילת שלטון אסלן אבשידזה
ב-20 ביוני 2004, הבחירות לפרלמנט באג'ריה זכו ברוב גורף למפלגת אג'ריה, שתמכה בתנועה הלאומית של הנשיא סאקאשווילי, עם 72.1% מהקולות . ב -1 ביולי, הפרלמנט הגאורגי אימץ טקסטים המגבילים את האוטונומיה של אג'ריה. טקסטים אלה קבעו כי נשיא גאורגיה הוא זה שמציע את שמו של ראש ממשלת אג'ריה, וכי הפרלמנט הגאורגי רשאי להשעות את החלטות הפרלמנט של אג'ריה. ב-20 ביולי, לבאן ורצ'אלומידזה, לשעבר מנהל הרכבות הגאורגיות, הפך לראש ממשלת אג'ריה.

## הערות שוליים

קטגוריה:אג'ריה